﻿ Ritualul iconic Interviu realizat de dr univ teol Gabriel Memelis, Sfânta Mănăstire Frăsinei, 2 Aprilie 1998 Gabriel Memelis: Preacuvioase Părinte Ghelasie, în convorbirea anterioară ne-aţi făcut o foarte utilă introducere în specificul isihasmului românesc sau carpatin Remarcaţi atunci că mistica noastră autohtonă s-ar caracteriza printr-un accent deosebit pe icoană şi pe iconizare Iar când spuneţi “icoană” nu vă referiţi atât la înţelegerea athonită a acestui termen, în care icoana păstrează în sine un fel de “metafizic transfigurativ”, fiind un simbol sau o modalitate “de a trece la un spiritual de duh dincolo de materialitatea obişnuită” Iconicul carpatin este, cum spuneaţi, “revelarea unei taine”: aceea a Întrupării, a conlocuirii spiritualului înduhovnicit cu partea corporal-materială Icoana este astfel un locaş, un altar, un fel de “preînchipuire euharistică” Aceasta face ca mistica românească (carpatină) să fie în primul rând o mistică a icoanei şi, implicit, o mistică cu un caracter pregnant euharistic, care caută reactualizarea în om a chipului iconic-euharistic: omul trebuie să intre în “procesul de prefacere euharistică” De aici importanţa covârşitoare pe care Sfinţia Voastră o acordaţi ritualului liturgic prin care se realizează această prefacere euharistică a omului Şi atunci practica iconică pe care o prescrieţi ar consta nu atât într-o accentuare a efortului mental, cât în introducerea “într-o sacralitate care îţi redă condiţia normalităţii” Din aceste motive aş dori să ne axăm discuţia de astăzi pe aspectul ritualului şi al legăturii dintre liturgic şi ascetic Şi, pentru început, aş vrea să vă întreb: unde îşi are acest ritual rădăcinile sale ontologice? Cumva se poate vorbi la nivelul Sfintei Treimi de un ritual, în sensul că relaţiile dintre Persoanele Divine ar putea fi văzute din perspectiva ritualului? Ce ar însemna un astfel de ritual în Treime şi care ar fi legătura lui cu “ritualicul de răspuns” al creaţiei? Ghelasie Gheorghe: Domnul meu, ca teolog ştii, mai bine decât alţii, că a vorbi despre Dumnezeire este, în teologia noastră creştină, o problemă destul de delicată, în sensul că Sfinţii Părinţi accentuează în mod deosebit pe faptul că Dumnezeirea este dincolo de toate înfăţişările, de toate atributele şi de toate raportările [analogiile] pe care le putem face noi Cu toate acestea, trebuie să înţelegem că Dumnezeirea nu stă ascunsă, cum zice Blaga, ci face tocmai acea coborâre Şi de aceea eu insist atât de mult [asupra Întrupării], pentru că – în sensul teologic creştin – Dumnezeirea este apofatică, dar Ea face un lucru extraordinar, venind Ea spre creaţie, chiar dacă creaţia nu are acces (ontologic vorbind, n m ,G M ) la Dumnezeire Ceea ce trebuie înţeles iarăşi – şi e un fapt pe care accentuez în mod deosebit – este tocmai chipul de fiinţialitate al creaţiei În sfârşit, asupra acestui fapt nu mai revenim, pentru că am discutat în interviul anterior… Dar problema delicată a specificului 1 carpatin pe care încerc să-l evidenţiez este tocmai faptul că între creaţie şi Dumnezeu este un raport de intermediere În ce sens de intermediere? Dumnezeu vine în creaţie, dar aceasta nu-L poate primi, pentru că are condiţie de creaţie Oricât ar vrea Dumnezeu să Se arate, creaţia nu poate să-L vadă Creaţia, din cauza condiţiei ei ontologice, oricât ar dori, nu are acces (direct) şi nu poate să-l vadă pe Dumnezeu Şi atunci de aceea eu 1 accentuez pe acest iconic, prin care Dumnezeirea se îmbracă cu un ceva creat cu care creaţia să aibă o înrudire şi, prin această înrudire, Dumnezeirea să Se poată revela Teologia Sfinţilor Părinţi accentuează foarte mult pe energiile harice, necreate În sensul iconic carpatin eu accentuez pe chipul hristic Pentru că şi harul este tot dumnezeiesc, tot inaccesibil, într-un anumit sens, creaţiei; încât trebuie să existe acel ceva de înrudire, iar înrudirea o face doar Hristos Harul e accesibil lumii tot prin Hristos, nu e accesibil direct (cf Ioan 1, 17) Unii vor să facă o teologie direct a harului, iar apoi pe Hristos Însuşi să-L facă un fel de “produs” al harului, ceea ce eu nu mă grăbesc să confirm… Insist însă pe faptul că doar acest iconic, de care aminteai şi frăţia ta, este acea taină de conlocuire a Divinului şi creaţiei Şi acum trebuie să înţelegem încă un lucru, o problemă care se pune foarte adânc şi acut: Dumnezeirea – prin faptul că dă creaţiei condiţie de chip şi de asemănare (iar asemănarea o văd tot ca pe o categorie de fiinţă, dar de fiinţă creată, iar nu de energii) – conferă o mare importanţă acelui interpersonalism interfiinţial de care vorbesc Dar trebuie să înţelegem că interpersonalismul nu este un simplu interfiinţial care ar putea cădea în aşa-zisul panteism de amestecare a fiinţelor Pentru că se ştie clar că fiinţa Divină şi fiinţa de creaţie nu se pot amesteca sub nici o formă Anticii spun că fiinţa de creaţie trebuie să se absoarbă în fiinţa Divină, însă la noi nu poate fi vorba cu nici un chip de panteism Taina Persoanei [Divine] este tocmai aceea de a putea asuma [distinct, fără amestecare] două firi Persoana [Divină a Fiului] se poate “îmbrăca” deci şi în fire fiinţială de creaţie Şi atunci ea poate face acest iconic; iar “revărsările” Divine în creaţie nu trebuie să le vedem numai ca pe nişte energii harice, ci în primul rând trebuie să le vedem ca model iconic în sensul de coborâre a hristicului, care el face deja un fel de interpersonalism Divin-creaţie Şi atunci, din acest iconic ies apoi, în strălucire, calităţile şi atributele harice Unii pun întâi energiile harice şi apoi pun firea hristică… Nu ştiu, cred că nu e o abatere dogmatică dacă eu insist pe faptul că întâi este asumarea chipului hristic [de către Fiul lui Dumnezeu], o asumare de fire fiinţială de creaţie, în care Persoana Mântuitorului e şi apofatică – fiind Dumnezeu – dar în acelaşi timp nu pot vorbi de catafatic doar în sensul de energii sau de simple atribute, pentru că asumarea fiinţialităţii de creaţie de către Mântuitorul nu este un simplu atribut al Dumnezeirii2 1 Nu este vorba, ca în catolicism, de o graţie creată care să facă intermedierea dintre natura Divină şi cea creată, fundamental incompatibile, ci de o înrudire, cum spune clar Părintele Ghelasie, o înrudire iconică între Dumnezeu şi creaţie (întemeiată, cum va spune imediat, în “chipul hristic precreaţie”) Catolicismul a ajuns la doctrina despre graţia creată deoarece a dezvoltat un discurs predominant ontologist, lipsit de perspectivă iconică şi personalistă Noţiunea de “înrudire (syngeneia)” este în spiritul teologiei pauline şi patristice; ea se referă, cum am spus, la o înrudire iconică, nu strict ontologică 2 Cu alte cuvinte, Întruparea depăşeşte planul simplelor numiri /atribute/energii harice Divine, ea nu se “consumă” la un nivel exclusiv energetic, chiar dacă e vorba de energiile necreate În acest sens vorbeşte 2 E o taină extraordinară această posibilitate de a se realiza înrudirea dintre Dumnezeire şi creaţie Pentru că, se ştie, cea mai grea problemă a filozofiei este tocmai aceasta: cum se poate face legătura dintre Divin şi creaţie, dintre increat şi creat? Anticii au oferit soluţia panteistă, în care Dumnezeirea este singura fiinţă (singura care are densitate ontologică semnificativă, n m ,G M ), iar creaţia e doar o transpunere energetică, panteistă în cele din urmă Astfel că între Divin şi creaţie nu poate fi nici o întâlnire reală Divinitatea face doar o iluzie a creaţiei, iar creaţia trebuie să se destructureze ca să dea ocazia Divinului să se reîntoarcă la starea lui adevărată Din punct de vedere creştin, aceasta e însă o adevărată retrogradare [a Divinului]; în sens creştin, Divinul nu poate trece în ceva nedivin, ci Dumnezeirea face – paradoxal – chiar un fel de “autodepăşire” (de ek-stază, n m , G M ), asumându-şi şi o altă condiţie, o condiţie de creaţie Teologii insistă foarte mult, şi pe bună dreptate, pe partea energetică-harică pentru a evita panteismul Sfinţii Părinţi s-au luptat foarte mult cu panteismul antic, şi trebuia să se găsească acea punte de legătură între Divin şi creaţie Dar trebuie înţeles că, în contextul teologiei de astăzi, se diluează foarte mult hristicul şi se poate de aceea cădea într-un fel de panteism haric3 Dacă Sfinţii Părinţi au arătat că nu poate fi un panteism fiinţial între Divin şi creaţie, astăzi se poate tinde spre diluarea lui Hristos în nişte atribute harice, şi până la urmă Hristos însuşi se poate confunda cu harul, totul e harul şi se ajunge aşa la un fel de creştinism haric… Dar harul este tocmai strălucirea şi mărturisirea hristicului, nu el este cel care produce hristicul Din iconic iese harul, nu iconicul este un produs al harului… Cred că aceasta nu poate fi considerată o erezie, ci mai degrabă o teologumenă sau o lărgire teologică Sfinţii Părinţi, în contextul spiritualităţii vremii lor, până la Sfântul Grigorie Palama şi chiar mai târziu, au căutat să vorbească de o fiinţă prin har, tocmai pentru a evita panteismul fiinţial; actualmente însă trebuie neapărat să se ajungă la o teologie a harului prin fiinţă, adică să nu se piardă fiinţa undeva departe, ascunsă, încât totul să fie numai energie sau har; mai ales în contextul actual al acestui adevărat şi sfântul Maxim în Ambigua (trad cit , p 55): “…Dumnezeul tuturor, Cel Întrupat, nu are numai numirea simplă de om, ci este după fiinţa întreagă (s m ,G M ) cu adevărat om” Sau mai jos: “…nu fiindcă e Făcătorul oamenilor dăm numele de om Celui ce, după fire fiind Dumnezeu, a luat cu adevărat fiinţa noastră (S-a substanţializat ca noi), ci fiinţial (s m ,G M )” Mai mult, Fiul lui Dumnezeu, în temeiul unei mobilităţi iconice indefinite a Hypostasului Său, care Îi conferă o disponibilitate eternă de a se întrupa, Îşi asumă – spune Părintele Ghelasie – într-un plan precreaţie, chipul de om; intervalul dialogal, cadrul relaţiei dintre om şi Dumnezeu este astfel întemeiat iconologic într-o preontologie a umanului, şi doar această asumare va conferi consistenţă actului devoţional al omului ca fiinţă concretă Fără să diminueze rolul energiilor necreate, Părintele ne aminteşte totuşi de prioritatea – evident în sens ontologic, nu cronologic – hypostasurilor asupra acestora 3 Aceeaşi critică pe care, în interviul anterior, Părintele o aducea dominantei metafizice a filozofiei clasice greceşti, dominantă care a trecut şi asupra creştinismului de tip athonit, o aduce acum energetismului cosmologic al grecilor, care a migrat în acea categorie a discursului creştin care vede mai întâi energiile harice şi abia apoi întâlnirea personală cu Dumnezeu, faţă în faţă Doar iconicul poate constitui baza unei întâlniri reale 3 neopăgânism care vine cu o mistică energetică Ar însemna atunci că şi creştinismul, într-un anumit sens, nu mai este altceva decât tot o mistică energetică… Eu – în scrierile mele Chipul Maicii Domnului şi Logosul hristic – am insistat asupra faptului că Fiul lui Dumnezeu, ca Model şi ca legătură cu lumea pe care o face în acel plan prehristic, Îşi asumă şi o fiinţialitate de creaţie De aceea putem vorbi de o fiinţialitate “în sine” de creaţie, nu în sensul că aceasta se confundă cu Fiul lui Dumnezeu, Care rămâne fiinţă dumnezeiască, dar creaţia e Fiul lui Dumnezeu care a asumat şi o fiinţialitate de creaţie; este tocmai acest iconic de care vorbesc eu Încât fiinţa de creaţie este tocmai această Taină Divino-creaţie; de aceea fiinţa de creaţie nu e o simplă fiinţă… Aici e taina aşa de mare… G M : Este o fiinţă iconică… G G : Este o fiinţă iconică în sensul că reprezintă atât asumarea Divinului de către creaţie cât şi, în acelaşi timp, asumarea creaţiei de către Divin! Pentru că, în acel chip prehristic, nu numai Fiul lui Dumnezeu îşi asumă creaţia, îşi asumă chipul de 4 creaţie, ci însuşi chipul de creaţie asumă ceva din Dumnezeire, altfel n-ar fi o legătură autentică (în sensul reciprocităţii, n m ,G M; vezi şi nota 7 din interviul anterior); aceasta este taina Chipului hristic care e irepetabil, unic, dar e imitabil prin Hristos… G M : Da, este o reciprocitate… Însă aş vrea să revenim la problema ritualului… G G : Acum, după ce am insistat pe această înţelegere a iconicului, trebuie să precizăm că teologia creştină, faţă de alte religii, are acea Revelaţie supranaturală, cum e numită în manualele de Dogmatică Fiul lui Dumnezeu, prin această Revelaţie, ne descoperă nouă şi câteva repere despre cele dumnezeieşti, dincolo de toate înfăţişările de creaţie… G M : Din planul teologiei, cum se spune… 4 Pare la limita origenismului, dar Părintele Ghelasie nu vorbeşte de o ontologie a creaţiei înainte de actul concret al creării lumii de către Dumnezeu, ci de o asumare reciprocă, din ambele sensuri (Divin şi creaţie), ca legătură de înrudire ce va fi mai târziu temeiul răspunsului unic şi specific al creaţiei faţă de Dumnezeu Este vorba de un fel de unire/asumare prehypostatică a creaţiei la nivelul iconic al Chipului Fiului, unire ce-i conferă acesteia, încă din pretimp, o întemeiere şi o demnitate onto- iconologică ireductibile În general, Părintele pledează din nou pentru o teologie mereu actuală, în sensul revenirii la accentul calcedonian pe unirea hypostatic-iconică dintre Dumnezeu şi om După cum se ştie, Sinodul de la Calcedon a marcat desprinderea decisivă a antropologiei creştine de cea a clasicismului grec şi, prin extensie, de orice antropologie extracreştină: în ceea ce priveşte unirea omului cu Dumnezeu, hotărârile acestui Sinod reflectă o înţelegere cu totul singulară şi ireductibilă, în sensul că această unire stă sub auspiciile unui eveniment hypostatic, are adică şi consistenţă ontologică, conservând simultan şi distincţia naturilor De aceea Părintele Ghelasie face apologia revenirii, printr- un fel de sistolă a discursului, la o teologie “a harului prin fiinţă”, adică a priorităţii onticului, fără a nega energiile 4 G G : Întocmai… Şi atunci, vorbindu-se de Sfânta Treime, descoperirea acestei Taine nu constă în a spune că Treimea e un chip de atribute, aşa cum susţin şi misticile energetice5 Treimea nu constă în nişte atribute energetice; dacă am crede aşa, din teologia creştină n-ar mai rămâne nimic Trebuie să înţelegem că Persoanele Treimice nu sunt atribute, ci sunt fiinţialităţi Iar dacă Fiul lui Dumnezeu aminteşte mereu de acel relaţional Treimic – El şi Tatăl, împreună cu Duhul Sfânt – înseamnă că această viaţă intratreimică, intrafiinţială este aceea care se revarsă apoi, prin Hristos, şi în creaţie Deci Fiul lui Dumnezeu face această coborâre a Dumnezeirii în revărsare, iar noi o “traducem” în sensul de ritual Dar ce înseamnă ritual? Nu ne vom opri prea mult la noţiunea în sine, pentru că în sens creştin ritualul a căpătat şi alte valenţe, şi alte deschideri Vom spune doar că ritualul este acel relaţional sacru, care nu e doar un simplu gest sau o simplă atitudine, ci este însăşi viaţa în sine a Dumnezeirii, care e mai mult decât o simplă 6 mişcare… E o taină aşa de mare, iar noi folosim acest cuvânt, “ritual”, dar trebuie să înţelegem că între Persoanele Divine nu poate fi un ritual obişnuit, un relaţional obişnuit, ci unul în sensul sacralităţii absolute, al sfinţeniei şi duhovniciei absolute De aceea, după Revelaţia creştină, spunem că Dumnezeu-Tatăl Cel Nenăscut naşte pe Fiul şi purcede pe Sfântul Duh Aceste relaţii sunt “traduse” de către noi, în termenii fiinţialităţii noastre, ca repere de ritual Divin Naşterea şi Purcederea, pe care nu ni le putem închipui, ci pe care le luăm, repet, doar ca pe nişte repere, au şi partea de 7 reîntoarcere, în care Fiul şi Sfântul Duh fac acea dăruire faţă de Tatăl În acest sens încerc eu să vorbesc de un ritual dumnezeiesc în sine Mai mult, se spune că – în Dumnezeire – totul este iubirea Fiului Toată Dumnezeirea nu e “altceva” decât iubirea Chipului de Fiu; Dumnezeirea Tatălui e iubirea faţă de Fiul, iar a Sfântului Duh e însăşi învăpăierea iubirii Fiului faţă de Tatăl Încât eu insist pe faptul că Chipul Fiului e însuşi “mobilul” în Dumnezeire – atât cât putem noi spune dispunând de 5 De pildă hinduismul, unde Brahma, Vişnu şi Şiva (care alcătuiesc triada Trimurti) sunt simple manifestări atributive, temporare şi prin urmare iluzorii ale Absolutului (brahman) Aceste ipostaze nu sunt structuri ontologice ale lui brahman, aşa cum e cazul Hypostasurilor în Sfânta Treime 6 În sens creştin ritualul depăşeşte, iarăşi, accepţiunea lui comună din celelalte religii, în care el are conotaţii exclusiv cosmologice [a se vedea chiar celebra “etimomitologie” (M Buccellato) a lui ritus (lat ) din rita (skr ) – ordine cosmică, principiu armonic] În religiile precreştine, mai ales în monismele orientale, ritualul ca act devoţional nu oferă omului acces la ontos-ul divin, fapt pentru care idealul uman – faţă de care momentul ritual e doar un preambul care suferă obligatoriu determinaţii cosmice – este formulat în termeni arituali şi acosmici În creştinism însă, observă Părintele Ghelasie, ritualul este definit “de sus în jos”, ca revărsare a vieţii intratreimice în creaţie; el poate deschide astfel accesul la cele de taină ale Dumnezeirii-Treime însăşi Ca o verificare biblică, Revelaţia Sfintei Treimi la Iordan este descrisă în Evanghelii ca o teofanie în dinamica dialogului (mărturisirea Tatălui) şi a gestului (pogorârea Duhului în chip de porumbel), deci în termeni “rituali”; iar Biserica, în Troparul Bobotezei, cântă: “În Iordan botezându-te Tu, Doamne, închinarea Treimii s-a arătat (he tes Triados ephanerothe proskynesis), confirmând structura rituală, proskynetică a “raporturilor” intratrinitare, acea supramişcare tainică a Treimii de care vorbeşte Părintele 7 În sensul că Fiul Se şi naşte, în mod activ, din Tatăl, iar Duhul Se şi purcede, iar acestea pot fi văzute ca gesturi rituale arhetipale 5 aceste repere – al iubirii faţă de Tatăl, al iubirii în sensul de Chip de Fiu, e însăşi viaţa dumnezeiască Fiul lui Dumnezeu apoi, prin faptul că îşi asumă şi o fiinţialitate de creaţie, revarsă toată iubirea Sa de Fiu într-o iubire de Fiu de creaţie (El e “dublu Fiu”, să zicem aşa); totodată El revarsă, prin aceasta, şi chipul vieţii dumnezeieşti, pentru că iubirea Fiului e iubirea faţă de Tatăl Fiul lui Dumnezeu vine şi revarsă, ne pecetluieşte nouă chipul iubirii de Fiu, dar totodată ne ridică şi ne duce cu El la iubirea Tatălui Şi atunci putem spune implicit că ritualul nostru iconic are ca origine ontologică această taină a vieţii intradivine Dorim să nu fim înţeleşi în sensul gnosticismului, dar trebuie să spunem că avem nişte repere prin care Fiul lui Dumnezeu ne împărtăşeşte din nişte realităţi într-adevăr duhovniceşti, Divine G M : Ceea ce e clar şi cred că am înţeles de la Sfinţia Voastră este faptul că termenul “ritual” este mai adecvat pentru a vorbi de situările interpersonale Treimice decât cel de “relaţie” în sens filozofic sau psihologic… G G : Domnul meu, eu asociez foarte mult ritualul cu iconicul, pe care am insistat la începutul convorbirii noastre Ritualul nu este un simplu relaţional, ci este un comun care apare după interrelaţional Ritualul se produce numai dacă relaţionalul îl fac 8 ambele părţi, şi apoi răspunsurile ambelor părţi se unesc şi fac un singur răspuns Ritualul nu e atunci când faci un simplu gest faţă de cineva, acesta e doar un simplu relaţional; ritualul implică o bilateralitate – şi celălalt să facă gestul şi apoi, mai mult, cele două gesturi să se unească într-unul comun [care nu le anulează] Acest comun, pe care eu îl numesc iconic, este tocmai ritualul De aceea în creştinism se pune mare accent pe ritualul liturgic care se desfăşoară în comunul euharistic, în acel comun în care se unesc iubirea lui Dumnezeu cu răspunsul iubirii de creaţie G M : Schimbând oarecum cursul dialogului nostru, aş vrea să observ, Preacuvioase Părinte, că există în teologia de şcoală o separaţie fals metafizică între 8 Propunând o nouă definiţie a ritualului, deplin coerentă cu ontologia iconică pe care o reliefează, definiţie ce renunţă la categoria relaţiei, Părintele Ghelasie sancţionează indirect o anumită tendinţă a teologiei actuale (vizibilă la teologi altminteri remarcabili ca Hr Yannaras) spre un soi de existenţialism creştin în care totul, inclusiv ontologia, este aşezat şi interpretat excesiv sub specia relaţionalului (vezi şi mai jos) Pentru Părintele Ghelasie ritualul este deplin prin conjuncţia răspunsurilor părţilor într-o nouă realitate, iconic-euharistică, a întâlnirii, care nu suprimă specificitatea celor ce se întâlnesc, dar care nici nu se “consumă” în simpli termeni relaţionali Din nou, ne-am putea gândi la o similitudine cu teologia Sfântului Maxim care exprimă acelaşi lucru în termeni dinamici: răspunsul/gestul ritual comun care se constituie după interrelaţional, cum spune Părintele Ghelasie, ne trimite cu gândul la ceea ce Maxim numea stare a veacului viitor (anticipată maximal în Liturghie), în care va fi o stabilitate mobilă şi o dinamică statornică, o situare a omului faţă de Dumnezeu ce va depăşi negrăit cele două moduri actuale ale mişcării – cel pasiv şi cel activ: “nu va mai fi nici una din existenţe care poartă şi e purtată, şi nici o mişcare a vreunui lucru din stabilitatea negrăită care a pus hotar pornirii şi mişcării celor ce sunt purtate şi se mişcă” (cf Ambigua 53, trad cit , p 167; a se vedea, pentru această dinamică antinomică, şi Ambigua 170, 180) 6 “planul teologic” şi “planul iconomic” Cum se pune, în practica liturgică iconică, această problemă? G G : Domnul meu, noi ştim foarte clar că trebuie pornit de la acest absolut al iubirii dumnezeieşti Această iubire e aşa de mare, încât revărsarea ei în creaţie asumă implicit şi aşa-zisa iconomie Dumnezeu nu face doar o simplă creaţie, ci în acelaşi timp, în iubirea Sa, o şi asumă şi îi acordă şi acea Providenţă în sensul de grijă, de păstrare; Fiul lui Dumnezeu, revărsându-şi iubirea Sa de filiaţie, îşi asumă în acelaşi timp şi o lucrare Trebuie înţeles că creaţia, oricât ar încerca, n-ar putea prin sine să se ridice la Dumnezeire, dacă n-ar fi Hristos El e iubirea Şi atunci, această lucrare hristică de a ridica şi creaţia la comuniunea cu Divinul poate fi considerată ca iconomie Mai mult, mai este şi păcatul care a intervenit, de aceea Fiul Îşi mai asumă încă o lucrare în plus, aceea a mântuirii În acest plan al mântuirii se poate vorbi de iconomie şi Sfinţii Părinţi au dreptate când insistă foarte mult pe acest fapt Păcatul a afectat, într-o oarecare măsură, chipul de creaţie, care trebuie refăcut, trebuie restabilit G M : Credeţi că există vreo similitudine, din punctul de vedere al ritualului, între ceea ce “se întâmplă” între Persoanele Sfintei Treimi, şi ceea ce se întâmplă între Ele, pe de o parte, şi creaţie, pe de altă parte? G G : Nu putem vorbi chiar în sensul acesta, pentru că fondul creaţiei este chipul de filiaţie, pe când în fiinţa dumnezeiască – după Revelaţia creştină – e acea taină de nepătruns a Treimii Viaţa de creaţie este viaţă de filiaţie, prin care participăm la iubirea Tatălui şi la dragostea Sfântului Duh Însă care este chipul Vieţii Treimice în sine, aceasta este dincolo de orice repere… Noi atâta ştim, că iubirea de filiaţie – care e fondul nostru de creaţie, e personalismul vieţii noastre de creaţie – ne face să participăm la revărsarea iubirii Treimice, însă fără a amesteca lucrurile… Iar ritualul, pentru noi creştinii, trebuie văzut în sensul acesta liturgic, în care Fiul lui Dumnezeu şi Sfântul Duh fac un “dublu” ritual: unul în sens de fiinţialitate, care este apofatic şi dincolo de creaţie, celălalt în care revarsă permanent iubirea dumnezeiască în creaţie şi, în acelaşi timp, iau iubirea de creaţie, fac un comun cu ea şi o ridică Fiul şi Sfântul Duh fac acest ritual al iubirii dumnezeieşti Sfântul Maxim Mărturisitorul accentuează foarte mult pe faptul că liturgicul nostru nu e un simplu liturgic, ci este unul cosmic, supracosmic şi apoi pământesc… Toate sunt în legătură… Fiul şi Sfântul Duh fac ei Înşişi acel ritual în sine (în fiinţă, n m ,G M ), apoi vin şi fac ritualul cosmic, liturghia cerească, şi totodată se face această unire cu liturghia pământească, încât la un moment dat în această unire se realizează acel comun de care vorbeam De aceea Sfânta Euharistie are dimensiuni 9 şi pământeşti, şi cosmice, şi supracosmice… Trebuie insistat foarte mult pe acest chip iconic al Sfintei Euharistii 9 Din nou trebuie remarcat că, prin această distincţie, Părintele Ghelasie nu vorbeşte în spiritul stratificărilor gnostice ale cosmosului Pentru Sfinţia Sa, “supracosmic” înseamnă nivelul întâlnirii iubirii lui Dumnezeu cu iubirea de creaţie, al liturghiei cereşti cu cea pământească Este acel comun, ca 7 G M : Deci, dacă înţeleg eu bine, cele două ritualuri – intratreimic şi ritualul… G G : Să nu vorbim totuşi prea mult de ritualul intratreimic… G M : Ritualul pe care Fiul îl face în Treime… G G : Domnul meu, noi trebuie să înţelegem foarte nuanţat acest aspect: Fiul nu face în Treime un ritual în sensul obişnuit pe care îl are acest termen Asta ar putea duce la neînţelegeri… Fiul lui Dumnezeu, împreună cu Sfântul Duh care “actualizează” permanent viaţa în sine dumnezeiască – despre care putem zice, în ghilimele, că este însuşi “ritualul” acela mai presus de toate calităţile sau atributele sau conceptele noastre – revarsă acest “ritual” către noi şi astfel putem să participăm şi noi la el Iar cu acest “ritual”, ca origine, putem face şi noi liturgicul nostru Fără acesta noi nu putem face liturgicul G M : Şi cele două ritualuri se întâlnesc aşadar în icoana Fiului?… G G : Nu în icoana Fiului, ci în acea icoană comună care e euharistică În liturghia noastră creştină nu e numai hristicul, e şi pogorârea Duhului Sfânt Este şi hristicul, dar în acelaşi timp e şi liturghisirea Bisericii, a credincioşilor Deci se unesc toate… Mai mult, e şi liturghia cosmică (cerească), care participă la această unire Euharisticul are mai multe dimensiuni şi nu-l putem reduce doar la una singură G M : Dacă aţi putea să ne spuneţi în continuare, Preacuvioase Părinte, se poate vorbi – în acest sens la care am ajuns cu discuţia – de un filocalic liturgic? Este posibilă, adică, o hermeneutică a trăirii liturgice aşa cum au făcut-o Părinţii în cazul trăirii ascetice? Şi dacă este, vă rugăm să ne explicaţi mai amănunţit ce înţelegeţi prin chip euharistic iconic? Ce înrudire este între ritual şi chipul iconic, între liturghie şi practica iconică? G G : Dacă aţi urmărit cu atenţie, deja răspunsurile au fost date, în parte… Dar, pentru a fi mai explicit, voi spune că modalitatea iconică pe care eu insist nu trebuie privită ca o altă teologie, aşa cum mă acuză unii… E doar un specific, după cum există specificul sinaitic, athonit sau slav În specificul carpatin se observă tocmai acest iconic, în care taina cea mare nu e doar că Dumnezeu a creat lumea ca şi ea să participe la Dumnezeire, ci e o lărgire, o deschidere mai mare: relaţia dintre Dumnezeu şi creaţie nu se mărgineşte la acest relaţional, la această accesibilitate, ci este taina Împărăţiei lui Dumnezeu, a acelui comun, a acelei uniri şi conlocuiri între Dumnezeu şi creaţie, a acelei întâlniri reale E foarte delicat aici, pentru că mulţi cad într-o teologie în care nu este vorba de o nivel intensificat, care în textul Liturghiei ortodoxe se numeşte “Sfântul, cel mai presus de ceruri şi duhovnicescul jertfelnic” al lui Dumnezeu 8 întâlnire reală între Dumnezeu şi creaţie, ci doar de un simplu relaţional pin care creaţia participă la nişte reflectări, la nişte transpuneri de Divinitate şi cam atât… Ori, în sensul carpatin, Dumnezeirea poate comunica cu fiinţialitatea de creaţie, dar fără amestecare; fiinţialitatea de creaţie poate participa, prin întruparea hristică – adică prin Hristos – la acea înrudire10 cu fiinţialitatea Divină, tocmai în acest comun de care am vorbit Încât iconicul e acest comun între Divin şi creaţie, aceasta e Împărăţia cerurilor Raiul era doar un fel de relaţional între Divin şi creaţie, pe când Împărăţia 11 cerurilor e deja o întâlnire, o întrepătrundere Putem vorbi de un fel de perihoreză între Dumnezeu şi creaţie, nu în sens panteist, ci prin Hristos Iar aici intervine rolul practicii (ascezei) iconice şi legătura ei cu euharisticul, în 12 sensul că iconicul este o condiţie euharistică Între noi şi Hristos nu poate fi decât un relaţional iconic Prin Botez căpătăm acea pecete iconică, primind deja condiţie hristică, iconică sau condiţie preeuharistică Nu ne putem însă opri aici, pentru că nu am merge la împărtăşire, la împlinirea euharisticului Se ştie că, prin Înălţare, Hristos ridică condiţia noastră de creaţie până în Dumnezeire, la dreapta Tatălui Dar Fiul lui Dumnezeu nu rămâne acolo sus, ca şi cum noi am fi lipsiţi de El, trebuind să ne urcăm tocmai la cer ca să ne putem reîntâlni cu Hristos El trimite pe Duhul Sfânt Care intră acum în lucrarea Lui de Chip direct şi personal al Fiului, lucrare prin care coboară Chipul Înviat şi Înălţat al lui Hristos în Biserica pământească, Îl reîntrupează în prescura euharistică şi, în acelaşi timp, se face 13 chiar o “Întrupare” a Sfântului Duh De aceea Euharistia nu e numai Trupul lui Hristos, ci este şi “Întruparea” Sfântului Duh; noi insistăm foarte mult pe actul epiclezei prin care invocăm Chipul Sfântului Duh, pentru că Acesta ni-L aduce pe Hristos cel Înviat şi, prin Trupul lui Hristos cel Înviat, se poate “întrupa” şi Sfântul Duh Care se întâlneşte în acest fel cu creaţia Pentru că Duhul, fiind Dumnezeirea “pură”, apofatică, nu S-ar putea întâlni cu noi, dar – prin faptul că Se uneşte cu Hristos 10 Acest termen, asupra căruia vedem că Părintele Ghelasie revine insistent, poate crea nedumeriri doar dacă rămânem cramponaţi într-o viziune ontologistă Dar, aşa cum bine se ştie, în creştinism fiinţa este în acelaşi timp şi fapt hypostatic, astfel că nu mai avem de-a face cu ruptura ontologică dintre fiinţă şi existenţă ce caracterizează în bloc misticile antice, fie că vorbim de orientali, fie de greci În această perspectivă, termenul “înrudire” se referă la chipul iconic pe care Dumnezeu îl conferă creaţiei şi care este acea trăsătură de compatibilitate onto-personalistă între aceasta şi Divin, fără amestecul fiinţelor Înrudirea este în acelaşi timp iconică şi ontologică, neputând despărţi între cele două 11 Distincţia dintre Rai şi Împărăţia cerurilor este în acord cu teologia patristică, unde acest interval dinamic este corelativul cosmic al creşterii omului de la starea de chip la cea de asemănare cu Dumnezeu În termenii rituali ai Părintelui Ghelasie, Raiul era mai mult sub semnul potenţialităţii unei întâlniri, încă nedeplin actualizate, pe când Împărăţia este inhabitarea reciprocă Divin-creaţie 12 Evident nu în sensul unei condiţionări cauzale, ci al unei constituţii sau prestructuri euharistice a creaţiei făcute după chipul lui Hristos (vezi discuţia din interviul anterior) Ascetismul iconic va consta atunci într-un proces de restaurare a acestei constituţii euharistice prin transpunerea mistică a modelului ritual liturgic în dimensiunea interiorităţii, de la Proscomidie până la Împărtăşire (vezi mai jos) 13 Întreg textul Proscomidiei şi al Liturghiei ortodoxe vine în sprijinul acestor afirmaţii Prescura, care în timpul Proscomidiei a primit condiţia preeuharistică, se preface la epicleză în “aluat” al Noii Creaţii întemeiată raţional şi spiritual prin lucrarea Tatălui, săvârşită prin Fiul în Duhul 9 prin Trupul înviat – Se face accesibil nouă prin chipul euharistic Numai prin Euharistie avem acces la Sfântul Duh Aici e o problemă foarte adâncă, pe care teologii ar trebui s- o gândească mai mult… În general se consideră că euharisticul vine prin Sfântul Duh, adică Acesta vine întâi şi apoi “aduce” după Sine euharisticul Ori, trebuie înţeles un lucru: hristicul este condiţia absolută a creştinismului Prin condiţia hristică, şi Sfântul Duh Se face accesibil nouă, intră în lucrare faţă de creaţie şi, împreună cu creaţia, pune în “actualizare” chipul hristic şi, în acelaşi timp, Se “actualizează” pe Sine G M : Cât despre posibila legătură dintre liturgic şi ascetic de care v-am întrebat?… G G : În sensul filocalic, de care vorbeai frăţia ta, trebuie să înţelegem că ascetismul nu e doar un fel de viaţă aspră pentru obţinerea unor virtuţi Ascetismul filocalic este tocmai această înduhovnicire iconică Cum spunea un Sfânt Părinte: “Păcatul a adus o abatere de la sfinţenie” Ca să ajungem la restabilirea sfinţeniei trebuie să facem într-un fel o aşa-zisă asceză, care constă în smulgerea noastră din stările negative pentru a reveni la acele virtuţi în sine Dar asceza creştină nu e de fapt decât o întoarcere la ceva normal, o revenire la firesc Acest firesc trebuie însă apoi iconizat, trebuie să-i redăm firescului acea condiţie [structură] euharistică şi abia apoi se poate face împărtăşirea euharistică Iar euharisticul Împărtăşirii e o dată cu Sfântul Duh! Dacă e un simplu euharistic hristic, atunci nu este Pogorârea Duhului; fără Sfântul 14 Duh nu există euharistic hristic şi nici Duh Sfânt fără euharistic G M : Preacuvioase Părinte, se ştie că în teologia contemporană există două tendinţe importante care se prezintă deopotrivă ca soluţii pentru revigorarea spirituală a credincioşilor: una dintre ele este cea care insistă pe cult şi pe Euharistie, trecând oarecum în umbră duhovnicia filocalică şi văzând Euharistia ca modelatoare prin ea însăşi; a doua tendinţă e cea zisă “neopalamită”, care vede soluţia acestei revigorări în personalismul energiilor necreate, punând implicit pe un plan secund aportul Euharistiei Cum vedeţi că rezolvă practica iconică problema accentului fie pe individualismul ascetic, fie pe eclezial în sensul exclusiv? Sau, în alţi termeni, cum s- ar armoniza – din perspectivă iconic-carpatină – aspectul comunitar al Templului cu aspectul lăuntric al “templului inimii”? G G : Eu insist foarte mult pe taina aceasta a iconicului euharistic, în care nu se poate vorbi doar de un simplu relaţional, de un relaţional unilateral, ci de unul care se face din toate direcţiile – atât a Dumnezeirii cât şi a creaţiei – şi, mai mult, de un fel 14 Fiul şi Duhul îşi conjugă lucrarea liturgică, spune Părintele, aşa cum şi-au conjugat-o pe cea iconomică, promovându-se şi mărturisindu-se reciproc: Duhul se revarsă şi se oferă euharistic prin Fiul, iar Fiul deschide euharistic calea către participarea la Duhul Sfânt Pe de altă parte e de remarcat, iarăşi ca la Sfântul Maxim, centralitatea Persoanei lui Hristos în discursul Părintelui Ghelasie 10 de unire în comun a acestui relaţional Euharisticul, în sensul acesta iconic, are dimensiunile pe care le-am amintit: de Biserică pământească, de Biserică cerească şi chiar de chip supracosmic, de revărsare însăşi a unei Taine dumnezeieşti în sine prin Fiul lui Dumnezeu Încât, mai ales în situaţia actuală în care lumea e aşa destrămată şi destructurată, prima necesitate e de a reface în primul rând condiţia euharistică Nu poţi da direct Împărtăşania cuiva până nu-i refaci condiţia euharistică; participarea la ritualul liturgic este tocmai taina refacerii condiţiei euharistice şi este tot aşa de importantă ca şi actul însuşi al împărtăşirii În ce sens? Dacă mulţi zic că e inutilă participarea la Liturghie fără a te împărtăşi, eu consider că această părere e greşită În ritualul hristic al Liturghiei, chiar dacă nu te împărtăşeşti, se reface condiţia hristică, euharistică Acum se reface templul nostru, al inimii, cum vorbeşti frăţia ta Euharisticul nu poate “lua fiinţă” până nu există un templu, adică o Biserică Cum vrei să faci euharisticul în cineva în care nu e restabilită Biserica lui interioară? Trebuie înţeles deci că numai prin participarea la ritualul liturgic fiecare îşi poate reface propria condiţie de Biserică şi apoi, în măsura în care începe şi liturghisirea 15 în propriul templu, se săvârşeşte Taina euharistică în el Abia atunci, având condiţia euharistică restabilită, se poate împărtăşi şi de Euharistia Bisericii propriu-zise Însă, dacă se trece prea repede la împărtăşire fără refacerea prealabilă a Bisericii interioare, e ca şi cum ai arunca mărgăritare porcilor… Nu poţi face din orice casă o biserică O casă trebuie mai întâi consacrată, trebuie oferită, să i se dea condiţie de Biserică pentru a putea deveni astfel Aşa şi noi: nu ne putem împărtăşi până nu căpătăm această condiţie… Şi apoi, din punct de vedere creştin, ritualul este ca un fel de participare la concurs: toţi participă, dar premiile le iau numai unii Toţi credincioşii participă la 16 ritual, dar la împărtăşire ajung numai cei care s-au pregătit Există însă posibilitatea 15 Din nou, şi Sfântul Maxim a arătat că participarea la ritualul liturgic este asimilabilă unei asceze în care succesiunea (akolouthia) actelor liturgice este un chip (typos) a ceea ce se întâmplă cu omul lăuntric El spune, de asemenea, evident în alţi termeni, că participarea la Liturghie operează o re-constituire iconic-euharistică a omului în sensul unei prefaceri interioare treptate ale cărei etape sunt developate ad extra de înseşi momentele ritualului: “(creştinul să nu lipsească niciodată de la Sfânta Liturghie) pentru harul Sfântului Duh care e în chip nevăzut pururea prezent, dar în mod special mai ales în timpul Sfintei Liturghii Acesta preface şi schimbă pe fiecare dintre cei ce se află de faţă, rezidindu-l (remodelându-l) în chip mai dumnezeiesc, potrivit cu însuşirile lui (metaplattousan epi to theioteron analogos heauto), şi înălţându-l spre ceea ce se indică prin tainele ce se săvârşesc… El activează în acela harul mântuirii, indicat prin fiecare din dumnezeieştile simboale (symbolon) ce se săvârşesc, conducându-l pe rând şi după o ordine (kath’ heirmon kai taxin) de la cele mai apropiate până la capătul final al tuturor ” (apud Mystagogia XXIV, trad pr D Stăniloae, E I B M B O R , Bucureşti, pp 39 ş u ; sublinierile îmi aparţin, G M ) De remarcat în acest fragment valoarea de model formator pe care Maxim o atribuie lucrării liturgice a Duhului Sfânt (vezi folosirea verbului “metaplatto – a remodela lutul/ceara”, având acelaşi radical, “plasso, atic platto – a plăsmui”, ca cel din Geneza 2,7) care aduce omul într-o stare de maximă plasticitate ontologică; în plus, Maxim vede – ca şi Părintele Ghelasie – această remodelare conform celebrului principiu al analogiei (analogos heauto): Dumnezeu re-creează omul prin analogie cu acesta, respectându-i adică singularitatea, aşa cum notam în interviul anterior 16 Cum am spus şi în interviul precedent, acesta e sensul “învrednicirii” de care se vorbeşte în textele liturgice, a-ţi reface condiţia euharistică Să mai observăm şi faptul că, cu tot accentul pus pe pregătirea preeuharistică, Părintele nu consideră refacerea bisericii lăuntrice (constituţiei euharistice) un proces ce 11 ca fiecare să ia premiu, în măsura în care face şi nişte “performanţe” Nu poţi da premiul oricui… Acesta este sensul ascetismului filocalic, aşa cum îl văd eu Cât despre acea tendinţă de a scoate Euharistia din contextul ascetic, cred că este o înţelegere greşită tocmai a sensului iconic al Euharistiei Iconicul este acel ceva sacru de care nu te poţi atinge decât dacă te sacralizezi Cum zice şi Sfântul Apostol Pavel, cei care se împărtăşesc cu nevrednicie au mai mult de suferit Euharistia e foc mistuitor şi de aceea nu acţionează decât în acest sens: dacă găseşte murdărie în tine, sigur că nu va face altceva decât să te ardă Trebuie să găsească ceva care să reziste la focul dumnezeiesc Ce e în tine care să reziste acestui foc? Dacă nu e nimic, atunci singura soluţie e de a face ritualul, de a participa la ritualul liturgic şi atunci, încet-încet, se va reface templul interior Doar atunci poţi face şi împărtăşirea… G M : Şi o ultimă întrebare, Preacuvioase Părinte: în ce măsură sau mai bine zis în ce fel sunt de chip euharistic celelalte tipuri de isihasm? Mă refer la cel egiptean, sinaitic, grec, slav, unde accentul pare a cădea mai mult pe ascetic decât pe liturgic G G : Nu ştiu în ce măsură este înţeles spiritul filocalic… Eu, aşa cum am încercat să-l înţeleg, îl văd tot în acest sens de refacere a chipului de Biserică interioară, a condiţiei euharistice Asceza Sfinţilor Părinţi nu e altceva decât refacerea chipului de sfinţenie din interior, care nu se poate face decât tot printr-o ritualizare Încât eu, cel puţin, înţeleg că orice virtute hristică este un fel de gest ritualic Orice virtute duhovnicească e gest ritualic, aşa că şi celelalte mistici (egipteană, sinaitică etc ) sunt de fapt, în ultimă analiză, tot mistici iconice17 Numai că specificul celor din vechime, s-ar desfăşura autonom faţă de Euharistia propriu-zisă; în realitate el este tot o prefacere de tip euharistic în care credinciosul, mai întâi o prescură vie, avansează gradual pe calea unei proscomidii interioare, prin împărtăşirea continuă de Duhul lui Hristos, spre condiţia deplin euharistică trăită apoteotic în Împărtăşire E vorba deci de o sincronie mistică între un ritual interior, săvârşit în templul inimii, şi ritualul liturgic, de o conjugare nedespărţită ce are ca temei tocmai “comunul euharistic” de care ne-a vorbit Părintele până aici Accentul Părintelui Ghelasie cade constant, şi în cel mai autentic spirit ortodox, asupra faptului că actul liturgic este unul al participării; iar participare înseamnă răspuns, înseamnă amin-ul comunităţii credincioşilor, care nu e doar un simplu ecou al chemării divine, ci este rostire ireductibilă care certifică dobândirea condiţiei euharistice Părintele insistă a ne reaminti că ritualul Bisericii Răsăritene se împlineşte în spaţiul unei conformităţi de tip euharistic între Taină şi credincios 17 Prin extensie, aserţiunea Părintelui verifică o realitate universală: aceea că orice experienţă religioasă are o dublă dimensiune – mistică şi rituală – fiecare dintre acestea fiind deopotrivă limbaje interferente în care sunt transpuse aceleaşi exigenţe şi finalităţi de practică religioasă; aşa încât experienţa mistică este echivalentă unei ritualizări interioare, unei remodelări a fiinţei printr-un continuu sacrificiu lăuntric, şi reciproc – ritualul este reflexul, este transpunerea ad extra, în termeni gestuali, a unui itinerar interior, şi în acelaşi timp criteriu de validitate pentru experienţa interioară Din aceste motive a interpreta – înăuntrul creştinismului – experienţa ascetico-mistică a diverselor şcoli în limbaj ritual nu este deloc un demers forţat Ceea ce asceza identifică drept virtuţi este, în termeni rituali, echivalent unui gest devoţional Mi se pare de aceea cu totul semnificativ acest izomorfism virtute-gest ritual pe care îl enunţă Părintele Ghelasie, în măsură să degreveze virtutea de conotaţiile ei excedentar moraliste, iar gestul ritual de o anumită mecanică formalistă Sub aceste auspicii, virtutea redevine semnul şi măsura asumării ritualului în sensul lui tare, de model formator al fiinţei umane 12 pentru că aşa era contextul atunci, era de a pune un mare accent pe acel spiritual direct al minţii Şi de aici un fel de ritual mai mult spiritualizat decât iconic Este tot un fel de iconic, dar mai spiritualizat Pe când în sensul carpatin este un iconic tot spiritualizat, dar e mai accentuat euharistic, în care şi partea trupului şi a sângelui e tot aşa de evidenţiată ca şi partea spirituală Euharisticul nu e doar ceva spiritual, ci e cu adevărat Trup şi Sânge al lui Hristos G M : Vă mulţumesc, Preacuvioase Părinte, pentru amabilitatea de a-mi răspunde la aceste întrebări Sfânta Mănăstire Frăsinei, 2 Aprilie 1998 13 